घटना ग्राम बौआं की है। यहां के रमेश यादव ने गांव के ही चार लोगों के खिलाफ रिपोर्ट दर्ज कराई है। पुलिस को दी तहरीर में उसने कहा है कि उसकी पत्नी पूजा कर रही थी तभी गांव के राजेश के लड़के ने इंडिया मार्का हैंडपंप जोर से चला दिया, इसी बात को लेकर गाली गलौज तथा मारपीट हुई। पुलिस ने राजेश, सर्वेश, बांके व रिश्तेदारी में आए राजेश के बहनोई रामऔतार निवासी सलेमपुर तिलहर के खिलाफ रिपोर्ट दर्ज कर ली है। दूसरे पक्ष के राजेश का कहना है कि उसके हाथ में चोट आई है।